Príloha 6

Súčasný stav a plánovaný rozvoj siete policajných pridelencov a policajných styčných dôstojníkov pri ZÚ SR 
(spracované na základe podkladov Policajného zboru MV SR)
	MV SR k 1.1.2008 zriadilo 12 úradov policajného pridelenca, na ktorých pôsobí 13 policajných pridelencov a policajných styčných dôstojníkov. K 1.10.2007 bolo zrealizované zriadenie úradu policajného pridelenca pri ZÚ SR v Záhrebe. Do konca roka 2008 pripravuje Ministerstvo vnútra SR rozšírenie pôsobnosti policajnému pridelencovi pre ZÚ SR v Záhrebe o územie susedného štátu Bosny a Hercegoviny. 
V r. 2009, v súlade s uznesením vlády SR č. 492/2007, pripravuje Ministerstvo vnútra SR zriadenie úradu policajného pridelenca pri ZÚ SR v Ankare. 
Perspektíva budovania siete policajných pridelencov a policajných styčných dôstojníkov je súčasťou materiálu: „Správa o činnosti policajných pridelencov za rok 2007 a modifikácia siete rozmiestňovania policajných pridelencov na zastupiteľských úradoch SR v zahraničí“, ktorý bude predkladaný do porady vedenia Ministerstva vnútra SR začiatkom mesiaca apríl 2008. Materiál predpokladá nasledovnú optimalizáciu siete policajných pridelencov a policajných styčných dôstojníkov:
-	v r. 2009 – rozšírenie pôsobnosti policajnému pridelencovi pri ZÚ SR v Londýne o územie Írska,
-	v r. 2010 – Francúzsko, vyslanie policajného styčného dôstojníka na Generálny  sekretariát medzinárodnej organizácie kriminálnej polície v Lyone (INTERPOL)

Sieť policajných pridelencov a policajných styčných dôstojníkov k 1.1.2008   tabuľka 23
ZÚ SR | Pôsobnosť
Belehrad | Srbsko, Čierna Hora, Macedónsko, Albánsko
Budapešť | Maďarská republika
Bukurešť | Rumunsko, Moldavská republika
Haag – Holandsko | Styčný dôstojník Európskeho policajného úradu (EUROPOL)
Haag – Holandsko | Styčný dôstojník Európskeho policajného úradu (EUROPOL)
Kyjev | Ukrajina
Moskva | Ruská federácia
Praha | Česká republika
Rím | Talianska republika
Sofia | Bulharsko
Varšava | Poľská republika
Viedeň | Rakúska republika, Slovinská republika
Záhreb | Chorvátska republika

Návrh rozvoja siete                                                                                                 tabuľka 24
rok | ZÚ SR | plánované aktivity
2008 | ZÚ SR Záhreb | rozšírenie pôsobnosti o Bosnu a Hercegovinu
2009 | ZÚ SR Ankara | zriadenie úradu policajného pridelenca
| ZÚ SR Londýn | rozšírenie pôsobnosti o Írsko
2010 | Francúzsko | vyslanie policajného styčného dôstojníka na Generálny  sekretariát medzinárodnej organizácie kriminálnej polície v Lyone (INTERPOL)